《适从县门下经西湖上归见竹间桃花盛开湖上景物一新因成两绝句呈向宰 其二》
宋代·王庭圭

何处春深刺史家，园林犹锁晋朝花。风烟况接西湖水，重起书斋对郡衙。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。